DEN EUROPÆISKE CENTRALBANKS AFGØRELSE (EU) 2022/2071

af 20. oktober 2022

om overgangsbestemmelser for Den Europæiske Centralbanks anvendelse af mindstereserver efter indførelsen af euro i Kroatien (ECB/2022/36)

DIREKTIONEN FOR DEN EUROPÆISKE CENTRALBANK HAR —

under henvisning til statutten for Det Europæiske System af Centralbanker og Den Europæiske Centralbank, særlig artikel 19.1 og artikel 46.2, første led,

under henvisning til Rådets forordning (EF) nr. 2531/98 af 23. november 1998 om Den Europæiske Centralbanks anvendelse af mindstereserver (1),

under henvisning til Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner (2),

under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (3), særlig artikel 5, stk. 1, og artikel 6, stk. 4,

under henvisning til Den Europæiske Centralbanks forordning (EU) 2021/378 af 22. januar 2021 om anvendelsen af mindstereservekrav (ECB/2021/1) (4),

under henvisning til Den Europæiske Centralbanks forordning (EU) 2021/379 af 22. januar 2021 om balanceposter i kreditinstitutter og i MFI-sektoren (monetære finansielle institutioner) (ECB/2021/2) (5), og

ud fra følgende betragtninger:

Integrationen af disse enheder i Eurosystemets mindstereservesystem kræver vedtagelse af overgangsbestemmelser for at sikre disses gnidningsløse integration, uden at der skabes en uforholdsmæssig stor byrde for institutter i de medlemsstater, der har euroen som valuta, herunder Kroatien.

Artikel 5 i statutten for Det Europæiske System af Centralbanker og Den Europæiske Centralbank indebærer, at ECB med støtte fra de nationale centralbanker indsamler den nødvendige statistiske information enten fra de kompetente nationale myndigheder eller direkte fra de økonomiske enheder tillige for at sikre rettidige forberedelser på statistikområdet med henblik på indførelsen af euroen i en medlemsstat —

VEDTAGET DENNE AFGØRELSE:

Artikel 2

Overgangsbestemmelser for institutter, der er beliggende i Kroatien

1. Som undtagelse fra artikel 8 i forordning (EU) 2021/378 (ECB/2021/1) gælder en overgangsperiode med hensyn til reservekrav fra 1. januar 2023 til 7. februar 2023 for institutter, der er beliggende i Kroatien.

2. Reservekravsgrundlaget for det enkelte institut, der er beliggende i Kroatien, skal for overgangsperioden fastsættes i forhold balancen pr. 31. oktober 2022. Hrvatska narodna banka skal anmode institutter, der er beliggende i Kroatien, om at indberette deres reservekravsgrundlag i overensstemmelse med forordning (EU) 2021/379 (ECB/2021/2). Hrvatska narodna banka skal anmode institutter, der er beliggende i Kroatien og omfattet af undtagelsen efter artikel 9, stk. 1 eller 2, eller artikel 9, stk. 5, litra a), i forordning (EU) 2021/379 (ECB/2021/2), om at beregne reservekravsgrundlaget for overgangsperioden på grundlag af deres balance pr. 30. september 2022.

3. Hvad angår overgangsperioden med hensyn til reservekrav, beregnes mindstereserverne for et institut, der er beliggende i Kroatien, enten af det pågældende institut eller af Hrvatska narodna banka. Den part, der beregner mindstereserverne, forelægger den anden part sin beregning, således at denne har tilstrækkelig tid til at verificere den og fremsende revisioner. De beregnede mindstereserver, herunder eventuelle revisioner heraf, bekræftes af de to parter senest 20. december 2022. Hvis den part, som modtager en meddelelse, ikke bekræfter beløbet for mindstereserver senest den 20. december 2022, anses denne for at have anerkendt, at det beregnede beløb gælder for overgangsperioden med hensyn til reservekrav.